**Informácia k poskytovaniu dotácií na podporu výchovy k stravovacím návykom dieťaťa (ďalej len „dotácia na stravu“)**

1. **Zmena v poskytovaní dotácií na stravu od 01.07.2022**

Od 01.07.2022 v zmysle § 52 zzn ods. 3 písm. a) a b) zákona o dani z príjmov suma daňového bonusu, o ktorú sa znižuje daň, je:

1. 40 eur mesačne, ak vyživované dieťa dovŕšilo 15 rokov veku, alebo
2. 70 eur mesačne, ak vyživované dieťa nedovŕšilo 15 rokov veku, a to poslednýkrát za kalendárny mesiac, v ktorom dieťa dovŕši 15 rokov veku; to neplatí, ak sa na vyživované dieťa poskytuje dotácia na stravu podľa [§ 4 ods. 3 písm. c)](https://www.slov-lex.sk/pravne-predpisy/SK/ZZ/2010/544/#paragraf-4.odsek-3.pismeno-c) zákona o dotáciách

a zároveň [§ 4 ods. 3 písm. c)](https://www.slov-lex.sk/pravne-predpisy/SK/ZZ/2010/544/#paragraf-4.odsek-3.pismeno-c) zákona o dotáciách bol upravený tak, že dotáciu na stravu je možné poskytnúť:

* na dieťa, ktoré navštevuje posledný ročník MŠ alebo ZŠ a žije v domácnosti, v ktorej si ani jeden člen domácnosti **neuplatnil na toto dieťa nárok na sumu daňového zvýhodnenia** **na vyživované dieťa, ktoré nedovŕšilo 15 rokov veku**, žijúce s ním v domácnosti podľa zákona o dani z príjmov[[1]](#footnote-1) (ďalej len „deti bez daňového bonusu), táto skutočnosť sa žiadateľovi podľa § 4 ods. 4 preukazuje čestným vyhlásením.

**Súbeh poberania tohto daňového bonusu a dotácie na stravu** podľa [§ 4 ods. 3 písm. c)](https://www.slov-lex.sk/pravne-predpisy/SK/ZZ/2010/544/#paragraf-4.odsek-3.pismeno-c) zákona o dotáciách **nie je možný**[[2]](#footnote-2).

* **deti nad 15 rokov v ZŠ** (napr. z dôvodu opakovania ročníka, odkladu povinnej školskej dochádzky), ktoré majú nárok na dotáciu na stravu aj v prípade, ak si rodič na toto dieťa uplatnil nárok na daňový bonus (v sume 40 eur mesačne[[3]](#footnote-3)).

1. **Predkladanie podkladov v súvislosti s poskytnutím dotácie na stravu na obdobie od 01.09.2022 do 31.12.2022**

V súvislosti s poskytnutím dotácie na stravu na obdobie **od 01.09.2022 do 31.12.2022**, je potrebné, aby zákonný zástupca, resp. fyzická osoba, v ktorej starostlivosti je dieťa a spĺňajú kritériá na poskytnutie dotácie, v termíne **do 08.08.2022** doručili na: Obecný úrad, č. 11, 906 05 Sobotište,  **čestné vyhlásenie o neuplatnení si nároku na daňový bonus (**viď príloha).

1. § 52 zzn ods. 3 písm. b) zákona o dani z príjmov (pri uplatňovaní daňového bonusu od 01.07.2022 do 31.12.2022 postupuje daňovník spôsobom podľa § 52zzn odsekov 2 až 14, ak nie je vyšší nárok na daňový bonus vypočítaný spôsobom podľa § 33 v znení účinnom do 30. júna 2022). [↑](#footnote-ref-1)
2. Súbeh poskytovania daňového bonusu na dieťa do 15 rokov veku a dotácie na stravu je však možný, ak je dotácia poskytovaná z titulu, že ide o dieťa, ktoré navštevuje MŠ/ZŠ, kde je najmenej 50% detí z domácností, ktorým sa poskytuje pomoc v hmotnej núdzi (§ 4 ods. 3 písm. a) zákona o dotáciách), alebo v zmysle § 4 ods. 3 písm. b) zákona o dotáciách ide   
   o dieťa, ktoré žije v domácnosti, ktorej sa poskytuje pomoc v hmotnej núdzi (ďalej len „dieťa v HN“) alebo ktorej príjem je najviac vo výške životného minima (ďalej len „dieťa v ŽM“). [↑](#footnote-ref-2)
3. Podľa § 52zzn ods. 3 písm. a) zákona o dani z príjmov. [↑](#footnote-ref-3)